*Anexa nr. 7*

**ACORD PRIVIND PRELUCRAREA DATELOR CU CARACTER PERSONAL**

**ÎN CADRUL PROCEDURII DE EXAMEN PENTRU PROMOVARE**

**ÎN CARIERA DIDACTICĂ**

SUBSEMNATUL(A) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_, candidat la examen pentru promovare în cariera didactică în cadrul Universității „ARTIFEX” din București, declar că sunt de acord cu prelucrarea datelor cu caracter personal, conform termenilor și condițiilor de prelucrare prezentați în cele ce urmează:

* TERMENII ȘI CONDIȚIILE DE PRELUCRARE A DATELOR CU CARACTER PERSONAL

Universitatea „ARTIFEX” din București (în continuare UAB), în cadrul procedurii de examen pentru promovare în cariera didactică, colectează și prelucrează date cu caracter personal referitoare la candidații (cadre didactice titulare) care se înscriu la acest examen. Toate datele vor fi prelucrate în strictă conformitate cu procedurile Regulamentului nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor) cu aplicabilitate din 25.05.2018. Se asigură, în acest sens confidențialitatea datelor, respectiv se împiedică accesul la date și divulgarea acestora efectuate în mod neautorizat.

* SCOPUL ȘI TEMEIUL JURIDIC AL PRELUCRĂRII DATELOR PERSONALE ALE CANDIDATULUI

UAB prelucrează datele personale ale candidaților pentru a asigura desfășurarea examenului de promovare în cariera didactică în învățământul superior.

Datele sunt colectate și prelucrate în vederea îndeplinirii obligațiilor legale ale UAB, definite în Metodologia de organizare și desfășurare a examenului pentru promovare în cariera didactică în cadrul Universităţii “ARTIFEX” din Bucureşti, elaborată în conformitate cu prevederile legale în vigoare.

Art. 8 alin. (2) lit. h) al Metodologiei prevede:

*„Cu cel puţin 10 zile calendaristice înaintea desfăşurării primei probe de examen, pe pagina principală a site-ului web al UAB, care găzduieşte şi pagina de internet a examenului și pe pagina web a examenului, administrată de ministerul de resort, Rectorul asigură publicarea, cu respectarea protecţiei datelor cu caracter personal conform Regulamentului nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor) cu aplicabilitate din 25.05.2018, pentru fiecare candidat la examenul de promovare în cariera didactică, a următoarelor documente: curriculum vitae (cu anonimizarea datelor personale care nu au legătură cu procedura de examen: domiciliul, numărul de telefon, adresa de email); fişa de verificare a îndeplinirii standardelor minimale pentru postul pentru care urmează să se desfăşoare examen de promovare; lista completă de lucrări.*

* SURSA DATELOR

Datele despre candidați, prelucrate în cadrul procedurii de examen pentru promovare în cariera didactică, pot fi extrase din:

* Documentele prezentate de candidat în dosarul de înscriere;
* Surse accesibile publicului;
* Baze de date electronice (în care sunt indexate articolele publicate de candidați), ex. Web of Science;
* Website-uri ale conferințelor științifice;
* Cataloage electronice care indexează cărți, precum și site-uri ale editurilor.
* DATELE PERSONALE CARE SE PRELUCREAZĂ

Informațiile necesare desfășurării examenului de promovare vor consta în mare parte din informațiile furnizate de cadrele didactice candidate, cum ar fi numele, prenumele, titlul universitar, titlul științific, datele de contact, educația și formarea profesională, calificările.

* DREPTURILE CADRULUI DIDACTIC CANDIDAT CONFORM GDPR
* Dreptul de acces la date
* Dreptul la rectificare
* Dreptul la ștergerea datelor („dreptul de a fi uitat”)
* Dreptul la restricționarea prelucrării
* Dreptul la portabilitatea datelor
* Dreptul la opoziție
* Dreptul de a nu fi subiectul unei decizii luate numai pe baza unor activități de prelucrare automate
* Dreptul de adresare la Autoritatea Națională de Supraveghere a Prelucrării Datelor cu Caracter Personal sau la instanțele competente, în măsura în care se consideră necesar.
* DURATA PRELUCRĂRII DATELOR CANDIDATULUI

Datele cadrului didactic candidat sunt prelucrate pe durata derulării examenului de promovare, precum și ulterior, în vederea conformării cu obligațiile legale aplicabile (cum ar fi obligația de arhivare).

* PARTAJAREA DATELOR PERSONALE

Atunci când se transmit date către entități din afara Uniunii Europene/Spațiului Economic European, se solicită acestora garanțiile de securitate impuse de GDPR. De asemenea, pot exista situații în care legea obligă emiterea anumitor raportări ori permiterea accesului la date autorităților de supraveghere, fiscale sau judiciare.

Data Semnătura

--------------------------------- -------------------------------